﻿ Öt nap alatt elfogták a nagykőrösi baltás gyilkost, két embert végzett ki a férfi, aki már őrizetben van | 168 óra
Öt nap alatt elfogták a nagykőrösi baltás gyilkost, két embert végzett ki a férfi, aki már őrizetben van
2020. április 9. 08:40 - szerző: 168 Óra
Egy leégett ingatlanról és két ott talált holttestről érkezett bejelentés a rendőrségre 2020. április 1-jén késő este. A bejelentő, aki öccsét és apját kereste fel, már csak élettelen testükre lelt a nagykőrösi bérleményben. Mint később kiderült,
mindketten erőszakos halált haltak.
Tűznyomok a helyszínen.
A kettős ölést beismerő, a nagy valószínűséggel a nyomok eltüntetésére gyújtott tűzről hallgató V. Csaba ellen - őrizetbe vétele mellett -
több emberen elkövetett emberölés bűntettének megalapozott gyanúja miatt
folytatja le a további eljárást a Pest Megyei Rendőr-főkapitányság Bűnügyi Osztálya, egyben kezdeményezték a gyanúsított letartóztatását.